Sagen drejer sig om samvær. Sagen er rejst efter § 21 i forældreansvarsloven. Der henvises til § 32 i Familieretshusloven
Ret: Retten i Hillerød (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

RETTEN I HILLERØD
DOM

afsagt den 14. september 2021

Sagen er behandlet for lukkede døre

Sag BS-424/2021-HIL

Mor
(beskikket advokat Lars Borring)

mod

Far
(beskikket advokat Brit Elling)

Denne afgørelse er truffet af Dommer.

Sagens baggrund og parternes påstande
Familieretshuset har den 6. januar 2021 indbragt sagen for retten.

Mor har nedlagt endelig påstand om, at Barn, født Dato 2007 *), har samvær med
Mor hver anden weekend, første gang første weekend efter at afgørelse er truffet,
således:

· 3 gange: Fra lørdag kl. 10, hvor mor henter hos far, til søndag kl. 16, hvor
far henter hos mor.

· 4 gange: Fra fredag efter institution, hvor mor henter i institution, til søn-
dag kl. 16, hvor far henter hos mor. Hvis Barn ikke er i institution hen-ter
mor kl. 14, far oplyser hvor.



/

2

· 6 gange: Fra fredag efter institution, hvor mor henter i institution, til
mandag morgen hvor mor afleverer i institution. Hvis Barn ikke er i in-
stitution fredag henter mor kl. 14, far oplyser hvor.

· Herefter: Fra torsdag efter institution, hvor mor henter i institution, til
mandag morgen hvor mor afleverer i institution. Hvis Barn ikke er i in-
stitution torsdag henter mor kl. 14, far oplyser hvor

Far har nedlagt endelig påstand om, at Barn har overvåget samvær med Mor 1
gang hver måned.

Oplysningerne i sagen
Dommen indeholder ikke en fuldstændig sagsfremstilling, jf. retsplejelovens §
218 a.

Far har forældremyndigheden alene i henhold til dom.

Psykolog Person og Dommer har afholdt en samtale med Barn. Hovedindholdet
af samtalen fremgår af notat af 5, maj 2021. Det er i afsnittet ”Indtryk på
baggrund af samtalen med Barn” anført, at

”Barn fremtræder som en aldersvarende dreng, men samtidig en dreng, der
kan virke konkrettænkende samt som en dreng, der i nogle situationer kan
have svært ved at reflektere over tingene, hvilket formodes at hænge
sammen med de udfordringer det fremgår af sagsakterne at han har.

Det er indtrykket, at Barn er glad for sin skole samt sine kammerater i
skolen, men at han nogle gange kan kede sig lidt i skolen. Det er desuden
indtrykket, at Barn har en god hverdag hjemme hos sin far, med en fast
rytme og rammesætning. Indtrykket er , at Barn er en dreng, der er me-get
optaget af den virtuelle verden og bruger meget tid på at spille compu-
terspil også i weekenderne.

Det er indtrykket, at Barn er glad for at se sin mor og at han har det fint
med, at samværene er overvågede. Samtidig er det indtrykket, at Barn kan
savner tid sammen med sin mor og at han godt kan føle sig trist efter
samværet med moderen.

Indtrykket er, at Barn har et ønske om at prøve at bo hos sin mor. Barn
nævner selv en mulig 9/5 samværsordning i moderens favør, men giver ef-
terfølgende udtryk for, at man måske skal prøve nogle færre dage, da det jo
er usikkert, hvordan det vil gå.



/

3

Som det fremgår i det ovenstående, efterlades man med indtrykket af, at
Barn kan have svært ved at reflektere over og overskue konsekvenserne af
de udsagn han kommer med. Dette begrundes med, at Barn på den ene side
giver udtryk for, at den eksisterende samværsordning fungerer godt også
med overvågning, hvorefter han gør sig tanker om en 9/5 samværsordning i
moderens favør. Man får indtryk af, at Barn ikke helt gennemtænker
konsekvenserne eller gør sig overvejelser om en gradvis optrapning af
samværet mellem ham og moderen. Barn kan fremstå no-get unuanceret i
sine beskrivelser af sine ønsker og behov. Det er først idet Barn bliver
spurgt om han har overvejet, hvordan det vil blive at gå fra halvanden times
overvåget samvær til en 9/5 samværsordning, at Barn giver udtryk for, at det
selvfølgelig er svært at forestille sig, hvordan det vil blive.

Det er dog det overvejende indtryk, at Barn giver udtryk for, at han sav-ner
sin mor og at han ønsker mere samvær med hende, men at han har det fint
med, at samværene fortsat er overvågede.”

Der er været gennemført overvåget samvær 1½ time hver anden uge.

I Familieretshusets samværsrapport af 2. september 2021 er i afsnittet ”Helheds-
indtryk af samværsforløbet” anført følgende:

”Samværsforløbet har bestået af i alt 13 samværsgange, hvoraf alle har væ-
ret afholdt. Samværsforløbet har kortvarigt været pauseret, som følge af
bopælsforælders ferie med Barn. Formålet med samværsforløbet har væ-ret
støttet og beskyttet.

Det er gennemgående indtrykket, at samspillet mellem Barn og Mor er
præget af fælles fokus og gensidighed i kontakten. Det er indtrykket, at
samspillet primært foregår på Barns præmisser, hvor der ses et afbalan-ceret
samspil og at både Mor og Barn tager initiativer til kontakt, sam-spil og
samtale samt følger hinanden. Det ses, at samspillet kendetegnes ved fælles
engagement og interesse for hinanden, samt afstemte og god-modige
drillerier og brug af ironi, som fælles kommunikationsform. Det ses, at Barn
og Mor med varme og glæde i stemmerne ofte refererer til en fælles historie
i form af fælles minder, oplevelser og fælles bekendte.

Det er gennemgående indtrykket, at den følelsesmæssige kvalitet af inter-
aktionen mellem Mor og Barn kendetegnes ved fælles glæde, varme,
begejstring og nydelse. Det ses, at Mor og Barn har gentagne mødeøje-
blikke med gensidig interesse for hinanden, øjenkontakt, smil og grin. Det
ses yderligere, at Mor ofte inviterer til fysiske kærtegn i form af kram og
kys, hvilket Barn indgår i på afslappet vis. Det er dog samtidig indtryk-



/

4

ket, at det til tider kan være overvældende for Barn, og at Mor med for-del
kan være mere opmærksom på Barns signaler, herunder når Barn
eksempelvis med ironi og humor benævner det, eller når han ikke respon-
derer.

Det er indtrykket, at Mor formår at spejle og definere Barn positivt, hvilket
samspillet opleves at profitere af. Det er indtrykket, at Mor skifte-vis
indtager en voksenposition og en mere venskabelig position, hvor Barn og
Mor gensidigt driller hinanden og hvor Mor i sjov gør opmærk-som på sine
egne følelser og behov. Det ses, at Mor generelt rammesætter samværene
ved at tage ansvar for relevante samtaleemner og aktiviteter.

Det er indtrykket, at Mor i nogle samvær kommer til at italesætte sine egne
følelser og behov i et omfang, der bliver uhensigtsmæssigt og svært for
Barn. Det opleves, at Mor eksempelvis i flere samvær fortæller ud-dybende
om sit naturlige savn og inviterer Barn ind i samtaler omkring hendes
frustration over de overvågede samvær, kommunen og sagen som helhed.
Der kan være en bekymring for, at Mors til tider tydelige frustra-tion kan
præge Barns holdning og opfattelse af sin egen situation, lige-som det ses at
det bliver svært for Barn at være i frustrationen. Det er indtrykket, at Mor i
disse situationer kan komme til at ansvarliggøre Barn. Det er indtrykket, at
Barn bliver tydelig omkring egne grænser, her-under at undlade at svare,
svare undvigende eller at gå på toilettet. Det er også indtrykket, at Barn
påtager sig et ansvar for at skabe en lettere stemning i samværene, hvor han
ses eksempelvis italesætte, at han bliver ærgerlig over, at Mor bliver ked af
det, eller hvor han bringer nye emner på banen med glæde i stemmen.

Det er på den baggrund indtrykket, at Mor bør være opmærksom på ikke at
invitere Barn ind i dialoger om sine frustrationer, samt undgå at place-re
skyld og skabe uhensigtsmæssige alliancer. Det er gennemgående ind-
trykket, at Mor i de situationer, hvor hun optages af naturligt svære følel-ser
omkring forløbet, får presset Barn, og ikke får set hans signaler, eller støttet
ham i hans følelsesregulering.

Det er indtrykket, at Mor i andre situationer formår at møde Barn følel-
sesmæssigt og støttende, når de taler sammen om mere sårbare emner, ek-
sempelvis da Barn fortæller om sin skolegang. Det er indtrykket, at Mor
formår at lytte afstemt til Barns fortælling, herunder at spejle og imitere
Barns stemnings- og toneleje, samt at spørge både anerkendende og nu-
ancerende ind. Det synes således at være på Barns præmisser. Det ses også,
at Mor i andre sammenhæng støtter og nuancerer Barns fortæl-ling,
herunder at hun italesætter at Barns far gør, hvad han kan for at hjælpe ifm.
Barns skole. Det er indtrykket, at Mor i disse situationer læ-



/

5

ser og afstemmer sig efter Barns signaler, samt respekterer Barns græn-
sesætning. Det er ydermere indtrykket, at Mor på anerkendende vis for-mår
at støtte Barn i en mere nuanceret fortælling, samt at sikre forbere-delse og
genkendelighed. Det er gennemgående indtrykket, at Barn pro-fiterer af
dette.

Det er samlet indtrykket, at der er en etableret relation og tilhørsforhold
mellem Barn og Mor. Det er indtrykket, at kontakten mellem Mor og Barn
bærer præg af nærhed og følelsesmæssig dybde. Det vurderes såle-des, at
der er et potentiale i at bibeholde og videreudvikle denne tætte og nære
relation mellem Barn og Mor, da det gennemgående er indtryk-ket, at begge
nyder samværet og kontakten. Det er indtrykket, at største-delen af
samværene forløber uden væsentlig behov for støtte. Det er dog samtidig
indtrykket, at der kan være behov for at Mor støttes i at bear-bejde egne
svære følelser i forbindelse med sagens forløb, således at dette ikke påvirker
samværet, da der er en bekymring for at Barn ansvarliggø-res i disse
situationer.”

Begge parter har fri proces under sagen.

Forklaringer
Der er ikke afgivet egentlige forklaringer under hovedforhandlingen, men par-
terne har på drøftelserne på retsmøderne givet udtryk for deres opfattelser.

Rettens begrundelse og resultat
Det må efter de foreliggende oplysninger lægges til grund, at Barn savner sin mor
og giver udtryk for at ønske om mere samvær, herunder en mulighed for at bo hos
moderen.

Under henvisning Barns diagnose med bl.a. infantil autisme sammenholdt med
det i referatet af børnesamtalen anførte om, at Barn kan virke som en
konkrettænkende dreng, der i nogle situationer kan have svært ved at reflektere
over tingene, og at han kan have lidt svært ved at reflektere over og gennem-skue
konsekvenserne af de udsagn, han kommer med, tillægger retten ikke Barn
udsagn samme vægt, som sædvanligvis ville være have tillagt udtalelser fra en 14-
årig.

Det fremgår videre, at Barn har været gennem en positiv udvikling, der nu sy-nes
stabil.

Endelig fremgår det af samværsrapporten, at Mor – trods overvågnin-gen – i
nogle samvær kommer til at italesætte sine egne følelser og behov i et omfang,
der bliver uhensigtsmæssigt for Barn, og inviterer Barn ind i samta-



/

6

ler vedrørende hendes frustration over de overvågede samvær, komunen og sa-gen
som helhed med risiko for ansvarliggørelse.

På den baggrund finder retten, at det ikke er til Barns bedste, at samværet ud-
vides fra de nuværende samvær til et samvær som påstået af Mor.

Efter en samlet vurdering finder retten herefter, at Barn skal have samvær med
Mor, jf. forældreansvarslovens § 19 og § 21, som nedenfor bestemt.

Hvis samværet ikke gennemføres, er der automatisk erstatningssamvær i over-
ensstemmelse med bekendtgørelse om forældremyndighed, barnets bopæl og
samvær m.v. § 9.

THI KENDES FOR RET:

Barn skal efter Famileretshusets nærmere bestemmelse have overvåget samvær
med Mor i 1 ½ time hver 3. uge.

Ingen af parterne betaler sagsomkostninger til den anden part eller til statskas-sen.

*) Rettet i medfør af retsplejelovens § 221, stk. 1, således at ”2021” er erstattet
med ”2007” .

Retten i Hillerød, den 21. juni 2022.

Dommer



/

 




/